РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/57-14

13. мај 2014. године

Б е о г р а д

**З А П И С Н И К**

**ЧЕТВРТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 13. МАЈА 2014. ГОДИНЕ**

Седница је почела у 9,10 часова.

Седници је председавао Петар Петровић, председник Одбора.

Седници су присуствовали чланови Одбора: Жарко Мићин, Драган Николић, Биљана Пантић Пиља, Олгица Батић, Живан Ђуришић, Светислав Вукмирица, Тања Томашевић Дамњановић, Владимир Ђукановић, Сузана Спасојевић, Мехо Омеровић, Дубравка Филиповски и Ласло Варга.

Седници су присуствовали Миљана Зиндовић (заменик Милетића Михаиловића) и Весна Мартиновић (заменик Балше Божовића).

Седници нису присуствовали чланови Одбора: Александар Мартиновић, Милетић Михајловић, Сузана Спасојевић, Балша Божовић и Јован Марковић, нити њихови заменици.

Седници су, као повереници предлагача закона, присуствовали Биљана Павловић, државни секретар, Душанка Гарић, начелник Одељења у Управи за извршење кривичних санкција, Јован Ћосић, шеф Одсека, и Златко Петровић, виши саветник у Министарству правде.

Седници су, као представнице предлагача одлуке, присуствовале Мајда Ракић и Зорица Стојшић, чланови Државног већа тужилаца.

На предлог председника Одбора усвојен је следећи:

Д н е в н и р е д:

1. Разматрање Предлога закона о извршењу кривичних санкција, који је поднела Влада (број 713-1363/14 од 8. маја 2014. године), у начелу;

2. Разматрање Предлога закона о извршењу ванзаводских санкција и мера, који је поднела Влада (број 7-1362/14 од 8. маја 2014. године), у начелу;

3. Разматрање Предлога закона о изменама и допунама Законика о кривичном поступку, који је поднела Влада (број 713-1353/14 од 8. маја 2014. године), у начелу;

4. Разматрање Предлога закона о правобранилаштву, који је поднела Влада (број 011-1361/14 од 8. маја 2014. године), у начелу;

5. Разматрање Предлога закона о посредовању у решавању спорова, који је поднела Влада (број 7-1354/14 од 8. маја 2014. године), у начелу;

6. Разматрање Предлога закона о изменама и допунама Закона о парничном поступку, који је поднела Влада (број 7-1357/14 од 8. маја 2014. године), у начелу;

7. Разматрање Предлога закона о изменама и допунама Закона о ванпарничном поступку, који је поднела Влада (број 7-1360/14 од 8. маја 2014. године), у начелу;

8. Разматрање Предлога закона о изменама Закона о извршењу и обезбеђењу, који је поднела Влада (број 011-1355/14 од 8. маја 2014. године), у начелу;

9. Разматрање Предлога одлуке о избору заменика јавног тужиоца, који је поднело Државно веће тужилаца (број 02-1395/14 од 9. маја 2014. године);

10. Утврђивање Предлога одлуке о престанку функције јавном тужиоцу у Основном јавном тужилаштву у Лесковцу;

11. Р а з н о.

Пре преласка на рад по утврђеном дневном реду усвојени су записници са прве, друге и треће седнице Одбора.

**Прва тачка дневног рада: Разматрање Предлога закона о** **извршењу кривичних санкција у начелу**

Повереник предлагача закона у уводном излагању представио је укратко најзначајнија решења Предлога закона. Посебно је, на питање Владимира Ђукановића, објашњен иститут судије за извршење.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднeo je

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о извршењу кривичних санкција, у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Предлога закона о извршењу ванзаводских санкција и мера** **у начелу**

Повереник предлагача закона у уводном излагању представио је укратко најзначајнија решења Предлога закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о извршењу ванзаводских санкција и мера, у начелу.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Разматрање Предлога закона о изменама и допунама Законика о кривичном поступку** **у начелу**

Повереник предлагача закона у уводном излагању представио је укратко најзначајнија решења Предлога закона. При том су, на питање Владимира Ђукановића, посебно образложена решења предложена у члану 6, која се односе на прибављање евиденције о оствареној електронској комуникацији по налогу суда, и члану 7, која се односе на могућност закључења споразума о признању кривице до завршетка главног претреса. Олгица Батић је подржала предложено решење о овом споразуму и подсетила на обавезу која у вези с тим произлази из донете Националне стратегије за реформу правосуђа и Акционог плана за њено спровођење.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Законика о кривичном поступку, у начелу.

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда: Разматрање Предлога закона о правобранилаштву** **у** **начелу**

Повереник предлагача закона у уводном излагању представио је укратко најзначајнија решења Предлога закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о правобранилаштву, у начелу.

За известиоца Одбора на седници Народне скупштине одређен је Петар Петровић, председник Одбора.

**Пета тачка дневног реда:** **Разматрање Предлога закона о посредовању у решавању спорова, који је поднела Влада** **у начелу**

Повереник предлагача закона у уводном излагању представио је укратко најзначајнија решења Предлога закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о посредовању у решавању спорова, у начелу.

За известиоца Одбора на седници Народне скупштине одређен је Петар Петровић, председник Одбора.

**Шеста тачка дневног реда:** **Разматрање Предлога закона о изменама и допунама Закона о парничном поступку** **у начелу**

Повереник предлагача закона у уводном излагању представио је укратко најзначајнија решења Предлога закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о парничном поступку, у начелу.

За известиоца Одбора на седници Народне скупштине одређен је Петар Петровић, председник Одбора.

**Седма тачка дневног реда:** **Разматрање Предлога закона о изменама и допунама Закона о ванпарничном поступку** **у начелу**

Повереник предлагача закона у уводном излагању представио је укратко разлоге за предлагање овог закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о ванпарничном поступку, у начелу.

За известиоца Одбора на седници Народне скупштине одређен је Петар Петровић, председник Одбора.

**Осма тачка дневног реда:** **Разматрање Предлога закона о изменама Закона о извршењу и обезбеђењу, који је поднела Влада** **у начелу**

Повереник предлагача закона у уводном излагању представио је укратко разлоге за предлагање овог закона, указујући да се предлажу само најхитније измене које проистичу из закона којим је уређена мрежа судова. Обавестио је чланове Одбора, при том, да је образована радна група која припрема темељне измене овог закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама Закона о извршењу и обезбеђењу, у начелу.

За известиоца Одбора на седници Народне скупштине одређен је Петар Петровић, председник Одбора.

**Девета тачка дневног реда:** **Разматрање Предлога одлуке о избору заменика јавног тужиоца, који је поднело Државно веће тужилаца** **у начелу**

Поводом овог предлога Државног већа тужилаца Одбор је, на основу чл. 51. и 201. Пословника Народне скупштине, поднео

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору заменика јавног тужиоца поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13. алинеја друга Закона о Државном већу тужилаца.

Одбор је одлучио да предложи Народној скупштини да прихвати Предлог одлуке о избору заменика јавног тужиоца.

За известиоца Одбора на седници Народне скупштине одређен је Петар Петровић, председник Одбора.

**Десета тачка дневног реда:** **Утврђивање Предлога одлуке о престанку функције јавном тужиоцу у Основном јавном тужилаштву у Лесковцу**

Одбор за правосуђе, државну управу и локалну самоуправу размотрио је Одлуку Државног већа тужилаца којом је утврђено да су се испунили услови да Радивоју Недељковићу, јавном тужиоцу у Основном јавном тужилаштву у Лесковцу, на основу члана 89. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13 и 108/13-др.закон), престане функција јавног тужиоца по сили закона, јер је навршио радни век, и утврдио је Предлог одлуке о престанку функције јавног тужиоца у Основном јавном тужилаштву у Лесковцу.

Одбор је одлучио да Предлог одлуке достави Народној скупштини, са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређен је Петар Петровић, председник Одбора.

**Једанаеста тачка дневног реда: Р а з н о**

У оквиру ове тачке дневног реда, поводом обавештења Ксеније Дајановић, досадашњег јавног тужиоца у Основном јавном тужилаштву у Сомбору, да је 7. маја 2014. године изабрана за заменика јавног тужиоца у Вишем јавном тужилаштву у Новом Саду, констатовано је да нема основа, ни потребе за доношење одлуке Народне скупштине о престанку јавнотужилачке функције у случајевима када се носилац ове функције изабере на другу функцију у јавном тужилаштву. Законом о јавном тужилаштву, чланом 85. став 2, уређено је ово питање тако што је утврђено да јавном тужиоцу и заменику јавног тужиоца ступањем на функцију престаје друга функција у јавном тужилаштву.

Седница је завршена у 9,45 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић